作者:葛長庚
標題:賀新郎
內容:俯仰天粘水。盡□□、山河大地，光涵表裡。一夜春風搜永珍，簷外雨聲不已。到曉來、六花靡靡。瑤樹琪林寒徹骨，知誰家、嬌女慵梳洗。且捏個，小獅子。瓊樓架就東皇喜。□□使、玉龍戰罷，柳綿飛起。千古佳人詩句在，一任如鹽似米。君試看、巖頭溪底。剎剎塵塵銀世界，記當年、曾赴瑤池會。玉清境，還如此。